**บันทึกข้อความ**

**ส่วนราชการ** สำนักปลัดเทศบาล เทศบาลตำบลโป่งน้ำร้อน

**ที่** จบ ๕๓๐๐๑ **วันที่** ๙ ตุลาคม ๒๕๖๓

**เรื่อง**. รายงานสรุปผลเรื่องร้องเรียนร้องทุกข์ประจำปีงบประมาณ พ.ศ.๒๕๖๓………………………………

เรียน ปลัดเทศบาล/นายกเทศมนตรี

 ตามที่เทศบาลตำบลโป่งน้ำร้อนได้มีการจัดตั้งศูนย์รับเรื่องร้องเรียนร้องทุกข์ เพื่อให้การบริหารราชการ ดำเนินไปด้วยความถูกต้อง บริสุทธิ์ ยุติธรรม สามารถบำบัดทุกข์บำรุงสุข ตลอดจนแก้ไขปัญหาความเดือดร้อนของประชาชนได้อย่างมีประสิทธิภาพ ด้วยความรวดเร็ว ประสบผลสำเร็จอย่างเป็นรูปธรรม และสอดคล้องกับหลักเกณฑ์และแนวทางการบริหารกิจการบ้านเมืองที่ดี พ.ศ.๒๕๔๖ อีกทั้งเพื่อเป็นศูนย์รับแจ้งเบาะแสการทุจริต หรือไม่ได้รับความเป็นธรรมจากการปฏิบัติหน้าที่ของพนักงาน โดยได้แต่งตั้ง ว่าที่ร้อยตรีหญิง ภูมิขวัญ ห่างภัย ตำแหน่ง นิติกร นางสาวนราภรณ์ พจน์นาวัลย์ ตำแหน่งเจ้าพนักงานธุรการ นางสาวรัตนา

วงศ์สุทธิ์ ตำแหน่ง ผู้ช่วยเจ้าพนักงานธุรการ เป็นเจ้าหน้าที่ผู้รับผิดชอบประจำศูนย์รับเรื่องร้องเรียน/ร้องทุกข์

 ศูนย์รับเรื่องร้องเรียนร้องทุกข์ขอรายงานผลการปฏิบัติงานประจำปีงบประมาณ ๒๕๖๓ จากทุกช่องทาง ได้แก่ ตู้รับฟังความคิดเห็น ร้องเรียนด้วยตนเอง ณ ที่ศูนย์รับเรื่องร้องเรียน/ร้องทุกข์ ณ หน้าห้องปฏิบัติงานของนายกเทศมนตรีตำบลโป่งน้ำร้อน แจ้งเรื่องร้องเรียน/ร้องทุกข์ ทางโทรศัพท์ ที่หมายเลข ๐-๓๙๓๘-๗๑๑๐ แจ้งเรื่องร้องเรียน/ร้องทุกข์ ผ่านทาง facebook เทศบาลตำบลโป่งน้ำร้อน หรือแจ้งเรื่องร้องเรียน/ร้องทุกข์ ผ่านทาง เว็บไซด์เทศบาลตำบลโป่งน้ำร้อน ซึ่งมีจำนวน ๔ เรื่อง ตามรายละเอียดที่แนบมาพร้อมนี้ เรียนมาเพื่อโปรดทราบ

**ตารางสรุปผลเรื่องร้องเรียนร้องทุกข์ประจำปีงบประมาณ ๒๕๖๓**

**…………………………………………….**

* **เรื่องร้องเรียน ร้องทุกข์ จำนวน ๓ เรื่อง**
* **เรื่องร้องเรียน ร้องทุกข์ ที่มาจากศูนย์ดำรงธรรม จำนวน ๑ เรื่อง**

|  |  |  |  |  |  |
| --- | --- | --- | --- | --- | --- |
| **เลขรับที่** | **รับเมื่อวันที่** | **เรื่อง** | **ผลการดำเนินงาน** | **แจ้งผู้ร้องทราบ****เมื่อวันที่** | **หมายเหตุ** |
| ๒๐๓๑/๖๓ | ๒๒ มิ.ย.๒๕๖๓ | ร้องเรียนเรื่องปลูกต้นไม้ติดถนน | กองช่างดำเนินการแจ้งคู่กรณีทราบ และดำเนินการตัดต้นไม้ เมื่อวันที่ ๒๕ มิถุนายน ๒๕๖๓ | ๒๙ มิ.ย.๒๕๖๓ |  |
| ๒๓๔๓/๖๓ | ๒๐ ก.ค.๒๕๖๓ | ขอความช่วยเหลือซ่อมแซมปรับปรุงถนน ซอย ๑๔  | ดำเนินการชี้แจงศูนย์ดำรงธรรมอำเภอโป่งน้ำร้อน ทราบ และชี้แจงผู้ร้องทราบ | ๒๙ ก.ค.๒๕๖๓ |  |
| ๒๗๕๑/๖๓ | ๑ ก.ย.๒๕๖๓ | ขอให้ดำเนินการซ่อมแซมไฟฟ้าแสงสว่าง | กองช่างดำเนินการซ่อมแซม เมื่อวันที่ ๑ ก.ย.๒๕๖๓ | ๒ ก.ย.๒๕๖๓ |  |
| ๒๘๘๙/๖๓ | ๑๖ ก.ย.๒๕๖๓ | ขอให้ดำเนินการซ่อมแซมไฟฟ้าแสงสว่าง ม.๒ ต.โป่งน้ำร้อน | กองช่างดำเนินการซ่อมแซม เมื่อวันที่ ๑๘ ก.ย.๒๕๖๓ | ๒๑ ก.ย.๒๕๖๓ |  |